《雪花歌》
明代·释函可

天上纷纷雪，山中树树花。尽道梅花胜似雪，我见雪花胜梅花。

梅花开必著梅树，雪花下来随所寓。不择高低长短枝，有风即去无风住。

纵使风吹树尽空，在地还与在树同。本来清白谁能污，一任飘飘无定踪。

梅花虽好能几日，开落荣枯情不一。君不见罗浮山下梅花村，师雄卧处生荆棘。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。